การประชุมสุดยอดเกาหลีเหนือ–สหรัฐ พ.ศ. 2562

การประชุมสุดยอดเกาหลีเหนือ–สหรัฐ พ.ศ. 2562 หรือ การประชุมสุดยอดฮานอย คือการประชุมสุดยอดสองวันระหว่างผู้นำสูงสุดเกาหลีเหนือ คิม จ็อง-อึน กับประธานาธิบดีสหรัฐ ดอนัลด์ ทรัมป์ จัดขึ้นที่ Hôtel Métropole ซึ่งมีสถาปัตยกรรมอาณานิคมฝรั่งเศส ในฮานอย ประเทศเวียดนาม เมื่อวันที่ 27 ถึง 28 กุมภาพันธ์ ค.ศ. 2019 ถือเป็นการประชุมครั้งที่สองระหว่างผู้นำเกาหลีเหนือและสหรัฐต่อจากการประชุมครั้งแรกที่ประเทศสิงคโปร์ในปีก่อน

เมื่อวันที่ 28 กุมภาพันธ์ พ.ศ. 2562 ทางทำเนียบขาวประกาศว่าการประชุมสุดยอดถูกเลื่อนออกไปและยังไม่มีข้อตกลงใด ๆ เกิดขึ้น ต่อมาทรัมป์ได้ชี้แจงว่าเป็นเพราะเกาหลีเหนือร้องขอให้ยุติการคว่ำบาตรทั้งหมด Ri Yong-ho รัฐมนตรีว่าการกระทรวงต่างประเทศเกาหลีเหนือ ยืนยันว่าประเทศนี้ต้องการเพียงให้มีการยกเลิกการคว่ำบาตรของสหประชาชาติจำนวน 5 ฉบับที่ใช้กับเกาหลีเหนือระหว่าง พ.ศ. 2559 ถึง 2560 เพียงบางส่วนเท่านั้น

ภูมิหลัง

การประชุมสุดยอดเกาหลีเหนือ–สหรัฐครั้งแรกระหว่างคิม จ็อง-อึนกับดอนัลด์ ทรัมป์เกิดขึ้นในเดือนมิถุนายน พ.ศ. 2561 ในประเทศสิงคโปร์ โดยมีวัตถุประสงค์เพื่อแก้ไขความขัดแย้งเกาหลีระยะยาว ซึ่งเกี่ยวข้องกับอาวุธนิวเคลียร์ ICBM และการปลดอาวุธนิวเคลียร์ในคาบสมุทรเกาหลี มีการประชุมสุดยอดทวิภาคีหลายครั้งระหว่างคิม จ็อง-อึน ผู้นำเกาหลีเหนือ สี จิ้นผิง เลขาธิการใหญ่พรรคคอมมิวนิสต์จีน มุน แจ-อิน ประธานาธิบดีเกาหลีใต้ และดอนัลด์ ทรัมป์ ประธานาธิบดีสหรัฐ

การประกาศ
ทำเนียบขาวยืนยันแผนการประชุมสุดยอดระหว่างคิม จ็อง-อึนกับทรัมป์ในวันที่ 11 กันยายน พ.ศ. 2561 ไมก์ พอมเพโอ รัฐมนตรีว่าการกระทรวงการต่างประเทศสหรัฐ กล่าวว่าเกาหลีเหนือและสหรัฐกำลัง "ทำงานอย่างขยันขันแข็ง" เพื่อให้แน่ใจว่าเงื่อนไขต่าง ๆ เหมาะสมสำหรับการประชุมสุดยอดครั้งนี้

ในการแถลงนโยบายประจำปีครั้งที่สองเมื่อวันที่ 5 กุมภาพันธ์ พ.ศ. 2561 ทรัมป์ระบุว่าเวียดนามจะเป็นประเทศเจ้าภาพ และกำหนดการประชุมในวันที่ 27-28 กุมภาพันธ์ ต่อมาเขาประกาศว่าการประชุมสุดยอดจะจัดขึ้นที่กรุงฮานอย

อ้างอิง

แหล่งข้อมูลอื่น

 DPRK USA Summit 2019 at the Foreign Ministry of Vietnam

หมวดหมู่:ประเทศเวียดนาม
หมวดหมู่:ประเทศเวียดนามในปี พ.ศ. 2562
หมวดหมู่:การรวมชาติเกาหลี
หมวดหมู่:ความสัมพันธ์ระหว่างประเทศในปี พ.ศ. 2562
หมวดหมู่:ความสัมพันธ์เกาหลีเหนือ–สหรัฐ